

# Na 5. potenco

**CUPRA Formentor VZ5: maksimalna zmogljivost motorja z notranjim zgorevanjem za avtomobilske navdušence**

* **Model Formentor, ki je bil razvit posebej za znamko CUPRA, bo odslej poganjal tudi 5-valjni motor**
* **Svetovna premiera bo 22. februarja, na 3. obletnico samostojnega obstoja znamke CUPRA**

**Martorell (Španija), 4. 2. 2021** – Znamka CUPRA si je vedno upala na novo postavljati segmente, vpeljevati nove ideje in uvajati spremembe. CUPRA Formentor je vozilo, ki združuje adute SUV-jev, športni značaj kompaktnih modelov in oblikovno zasnovo kupejev.

 Ponaša se z dizajnom, ki zadovoljuje potrebe današnjih strank, hkrati pa ponuja

moč in paleto opreme, ki skrbi za njegovo individualnost. Sedaj, ob bližajoči se tretji obletnici, bo znamko popeljal izven okvirov.

CUPRA Formentor VZ5 bo opremljen s 5-valjnim motorjem, ki bo še povečal njegovo zmogljivost in izboljšal že doslej osupljivo dinamičnost vožnje – avtomobil­ski navdušenci lahko pričakujejo maksimalno zmogljivost motorja z notranjim zgorevanjem. Predstavlja ultimativni prenos tehnologije iz sveta avtomotošporta v cestni avtomobil.

**"CUPRA Formentor predstavlja bistvo znamke. V družini smo doslej imeli sedem različnih pogonskih sistemov, vklj. z visokozmogljivim priključnim hibridom (PHEV), sedaj pa smo dodali še ekstremni 5-valjni motor, zaradi katerega bo Formentor dobil status vozila za prave navdušence. To je ena od stvari, za katere si prizadeva skupnost znamke CUPRA, poleg tega bomo tako dosegli nove stranke,"** je dejal Wayne Griffiths, predsednik družb SEAT in CUPRA.

Torej, zabeležite si datum in se pripravite na več informacij o Formentorju VZ5, ultimativnem modelu znamke CUPRA, ki ga bo poganjal 5-valjni motor.

22. februarja, na 3. obletnico samostojnega obstoja znamke, bo CUPRA svoji skupnosti med drugim predstavila ta unikatni model, ki bo na voljo v omejenem številu.

CUPRA je nekonvencionalna, izzivalna znamka, ki je osnovana na vznemirljivem slogu in sodobnih zmogljivostih. S svojimi progresivnimi avtomobili in izkušnjami iz Barcelone navdihuje ves svet. CUPRA je leta 2018 postala samostojna znamka, ki ima glavni sedež in delavnico za dirkalnike v Martorellu (Barcelona) ter mrežo speciali­ziranih prodajnih točk po vsem svetu.

Leta 2020 je znamka predvsem zaradi uspešne prodaje modelov CUPRA Ateca in CUPRA Leon z 11-odstotno rastjo in 27.400 prodanimi vozili ohranila trend rasti. K temu je pripomogel tudi prihod modela CUPRA Formentor – prvega modela, ki je bil zasnovan in razvit posebej za znamko. CUPRA namerava v letu 2021 dokazati, da gresta elektrifi­kacija in športnost lahko z roko v roki: na trg prihajajo priključnohibridne izvedbe modela CUPRA Formentor in prvi popolnoma električni model znamke, CUPRA el-Born.

V letošnjem letu bo CUPRA nastopila na offroad prvenstvu električnih SUV-jev Extreme E. Poleg tega je tudi uradni avtomobilski in mobilnostni partner nogometnega kluba Barcelona in premium sponzor turneje World Padel Tour. Skupnost znamke CUPRA sestavlja skupina ambasadorjev, ki delijo vrednote znamke. V njej so med drugimi nemški nogometni vratar Marc ter Stegen, švedski voznik Mattias Ekström in pet najboljših igralcev padel tenisa na svetu.

**Fernando Salvador**

**Vodja produktnega komuniciranja in komuniciranja dogodkov
T/ +34 609 434 670**

fernando.salvador@seat.es

**Arnaud Hacault**

**Vodja produktnega komuniciranja
T/ +34 659 134 804**

arnaud.hacault@seat.es



**Jan Conesa**

**Produktno komuniciranje
T/ +34 650 61 659 096**

jan.conesa@seat.es [www.seat-mediacenter.com](http://www.seat-mediacenter.com/)